Staat betaal Kubaanse dokters direk, sê minister | Maroela Media
Medici van Kuba kom in Suid-Afrika aan (27 April 2020) (Foto: Elmond Jiyane/GCIS)
Nieteenstaande mediagerugte tot die teendeel, blyk dit uit 'n antwoord van die minister van gesondheid, Zweli Mkhize, op 'n parlementêre vraag van die VF Plus, dat die Kubaanse dokters en veldwerkers in Suid-Afrika hul volle betaling direk van die Suid-Afrikaanse regering ontvang.
"Alhoewel Mkhize sê die geld word direk in die spanlede se rekeninge betaal, is dit 'n ope vraag wat die reëling is oor latere oorbetaling van die geld van die lede aan die Kubaanse regering," het Pieter Groenewald, leier van die VF Plus, in 'n verklaring gesê. "In antwoord op hoe lank die mediese span in die land gaan wees, lui minister Mkhize se antwoord dat hulle in Suid-Afrika sal bly 'so lank as wat hulle benodig word'."
Die bestaande reëling is vir 'n tydperk van twaalf maande wat elke kwartaal hersien sal word met die teikendatum vir terugkeer na Kuba in Mei 2021.
"Wat die betaling van die R239 miljoen aanbetref, ongeag wie dit eindelik kry, is die VF Plus steeds van mening dat die bedrag buitensporig is gegewe die feit dat 'n groot komponent van die mediese span gewone veldwerkers is," het Groenewald bygevoeg.
"Daar is genoeg kundigheid aan afgetrede en werklose mediese personeel en kundiges in Suid-Afrika om die werk te kan doen en dit is onaanvaarbaar dat hierdie mense nie eerder aangestel is nie. Volgens die Suid-Afrikaanse Mediese Vereniging (SAMV) was die meeste van sy 15 000 mediese dokters bereid om die werk te doen."
koronavirus Kuba VF Plus
Covid-19: 204 skoliere, werkers positief by Oos-Kaap-skool
Vermeende Facebook-verkragter in die hof
Ons sal maak wat ons wil ….met julle geld .
Julle lewe in julle eie verbeeldingswêreld. JULLE betaal NIKS, dis ons, die leeg gemelkte
belasting betalers wat betaal met die geld wat die kamerade dink uit hul persoonlike spaarvarkie kom.
Ek wonder wat is hulle belasting koers?
Hoe kan ons hom glo?
Lagwekkend! Die regering betaal… NEE! Hardwerkende, uitgemergelde Suid Afrikaners wat belasting betaal, vereffen hierdie rekeninge!